Georg Bätzing

**Georg Bätzing** (født 13. april 1961 i Kirchen i Rheinland-Pfalz i Vest-Tyskland) er en tysk katolsk biskop. Han ble biskop av Limburg i 2016 og president for den tyske katolske bispekonferanse i 2020.

## Liv og virke
### Bakgrunn
Georg Bätzing ble født i Kirchen og vokste opp i Niederfischbach. Han var ministrant, sang i kirkekoret og var organist i kirken. Etter sitt *[[Abitur]]* begynte han på presteseminaret i Trier. Han studerte teologi og filosofi ved universitetet i Trier og universitetet i Freiburg til slutteksamen i 1985.

### Prest
Som diakon virket han i Sankt Wendel. Han ble presteviet i Trier den 18. juli 1987 av biskop Hermann Josef Spital. Han var kapellan ved pilegrimskirken *Maria Heimsuchung* i Klausen og i sognekirken St. Josef i Koblenz til 1990. 

Han var så viserektor (*subregens*) ves presteseminaret i Trier til 1996. Det året år fikk han doktorat, og ble rektor (*regens*) ved seminaret. En av hans oppgaver vår organiseringen av *Heilig-Rock-Wallfahrt* i Trier i 2012, valfarten til katedralen i Triers viktigste relikvie, Jesu Kristi sømløse kjortel, som ble utstilt i katedralen fra 13. april 2012, for første gang siden 1996. 1. november 2012 ble Bätzing utnevnt til generalvikar i bispedømmet Trier, som biskop Stephan Ackermanns støtte.

### Biskop
I 2016 valgte domkapittelet i bispedømmet Limburg (*domkapitel*) til å etterfølge Franz-Peter Tebartz-van Elst som biskop av Limburg. Han ble utnevnt av pave Frans 1. juli 2016,  og bispeviet av erkebiskopen av Köln, Rainer Maria Woelki, den 18. september 2016.

Fra 3. mars 2020 har biskop Bätzing vært Den tyske katolske bispekonferanses formann.  Han etterfulgte kardinal Reinhard Marx, som ikke stilte til gjenvalg.

### Standpunkter
I 2019 sa biskop Bätzing at han ville gi sin støtte dersom sølibatet ble opphevet som obligatorisk for katolske prester. Bätzing støtter prestevielse av kvinner i den katolske kirke.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819*
* Kardinal [[Giacomo Filippo Fransoni]] (1770-1837) *1819
* Kardinal [[Antonio Saverio De Luca]] (1805-1883) *1845
* Erkebiskop [[Gregor (Leonhard Andreas) von Scherr]], [[O.S.B.]] (1804-1877) *1856
* Erkebiskop [[Friedrich Josef von Schreiber]] (1819-1890) *1875
* Erkebiskop [[Franz Joseph von Stein]] (1832-1909) *1879
* Erkebiskop [[Joseph von Schork]] (1829-1905) *1891
* Biskop [[Ferdinand von Schlör]] (1839-1924) *1898
* Erkebiskop [[Johann Jakob von Hauck]] (1861-1943) *1912
* Erkebiskop [[Joseph Otto Kolb]] (1881-1955) *1935
* Kardinal [[Julius August Döpfner]] (1913-1976) *1948
* Kardinal [[Alfred Bengsch]] (1921-1979) *1959
* Biskop [[Hugo Aufderbeck]] (1909-1981) *1962
* Kardinal [[Joachim Meisner]] (1933-2017) *1975
* Kardinal [[Rainer Maria Woelki]] (1956-) *2003
* Biskop *Georg Bätzing*

== Verker i utvalg ==
Doktorarbeid
*

Prekener og åndelige verker
**Die Eucharistie als Opfer der Kirche* (1986)
**Suchbewegungen* (2000)
**Helfer im Einsatz Gottes* (2001)
**Der Kreuzweg Jesu Christi* (2003)
**Bleib doch bei uns, Herr* (2005)
**Das Leben ausloten* (2006)
**Gott der kleinen Leute* (2007)
**Es gibt keine größere Liebe* (2007)
**Nachgefragt. Hilfen zum Verständnis des christlichen Glaubens* (2008)
**Beten üben. Anleitung zu einer christlichen Gebetspraxis* (2009)
**Das Trierer Christusgebet. Entstehung, Auslegung und Praxis eines Elementes bistumseigener Gebetstradition* (2010)
**Jesus Christus, Heiland und Erlöser. Impulse auf dem Weg der Erlösung'' (2011)

## Referanser

| refs=



## Eksterne lenker
* Georg Bätzing: "heraus gerufen" – anders als erwartet / Georg Bätzing zu seiner Ernennung zum Bischof von Limburg  Bistum Trier
* Georg Bätzing  Focus